Goh Chok Tong

Goh Chok Tong (gebore op 20 Mei 1941; Chinees: 吴作栋; Pe̍h-ōe-jī: Gô͘ Chok-tòng) is 'n afgetrede Singapoerse politikus. 

As lid van die People's Action Party (PAP) het hy Lee Kuan Yew opgevolg as die tweede premier van Singapoer op 28 November 1990 en dien tot 12 Augustus 2004, toe hy uitgetree het en opgevolg is deur Lee Hsien Loong. Hy het daarna tot Mei 2011 as Senior Minister en as Voorsitter van die Monetêre Owerheid van Singapoer (MAS) gedien. Hy was tot 2020 'n parlementslid (MP) vir die Marine Parade Group Verteenwoordiging Kiesafdeling toe hy uit die politiek uitgetree het. Hy beklee sedert 2011 die eretitel "Emeritus Senior Minister". 

In November 2018 stel hy sy outobiografie, Tall Order: The Goh Chok Tong Story, vry, wat die eerste bundel van 'n tweedelige biografie sou wees.
Vroeë lewe en opvoeding
Goh is op 20 Mei 1941 tot Goh Kah Choon and Quah Kwee Hwa in Singapoer gebore. Sy ouers is van die Fujian-provinsie in die Volksrepubliek China afkomstig.闽籍华侨华人社团  Goh het tussen 1955 en 1960 by die Raffles Institution skoolgegaan. Hy was 'n mededingende swemmer in sy jonger dae en het daarvoor die bynaam "Bold" (dapper) gekry.

Goh het 'n BA-graad in ekonomie aan die Nasionale Universiteit van Singapoer behaal en daarna 'n 'n meestersgraad in ontwikkelingsekonomie in 1967 aan Williams College verwerf. Na sy gradeplegtigheid het hy na Singapoer teruggekeer en vir die regering begin werk.Mauzy, Diane K. and R.S. Milne (2002). Singapore Politics Under the People's Action Party. Routledge  Goh se droom om 'n doktorsgraad te behaal, is ontwrig omdat die regering nie sy beursverband na die universiteit wou oordra nie.

In 2015 het sy alma mater, die Nasionale Universiteit van Singapoer, aan hom 'n eredoktorsgraad in die regte toegeken vir sy bydraes tot die land.
Loopbaan
In 1969 is Goh as die  beplannings- en projektebestuurder van die nasionale redery Neptune Orient Lines (NOL) aangestel. Sy loopbaan het vinnig gevorder en teen 1973 was hy die maatskappy se Besturende Direkteur. Hy het noue bande met die maatskappy se stigter, Muhammad Jalaluddin Sayeed behou.
Politieke loopbaan
In 1976 is Goh verkies as die parlementslid vir die Marine Parade-kiesafdeling. Hy is daarna as senior minister van staat aangewys.  In 1981 is hy tot Minister van Handel en Nywerheid bevorder. Hy sou later as Minister van Gesondheid en Minister van Verdediging dien.Goh Chok Tong , Cabinet of Singapore Goh het in 1985 adjunk-eerste minister van Singapoer geword en het die verantwoordelikheid van die regering begin aanvaar in 'n noukeurig bestuurde leierskapsoorgang. Hy het op 28 November 1990 vir Lee Kuan Yew as eerste minister van Singapoer opgevolg. Goh Chok Tong becomes prime minister of Singapore. Twee jaar later sou hy vir Lee as sekretaris-generaal van die PAP opvolg. 

Op 12 Augustus 2004 het Lee Kuan Yew se seun, Lee Hsien Loong vir Goh as eerste minister van Singapoer opgevolg. Hsien Loong het vir Goh tot die pos van Senior Minister in sy kabinet aangewys. Op 20 Augustus 2004 het Goh voorsitter van die Monetêre Owerheid van Singapoer geword.

Na die 2011-verkiesing is Goh nie weer tot die kabinet aangewys nie. Op 18 Mei 2011 het Lee Hsien Loong aangekondig dat Goh as 'n senior adviseur van die Monetêre Owerheid van Singapoer aangestel sou word en die eretitel "Emeritus Senior Minister" sou kry.

Op 25 Junie 2020 het Goh sy uittrede uit die politiek aangekondig.
Verwysings

 Eksterne skakels 

Kategorie:Geboortes in 1941
Kategorie:Lewende mense
Kategorie:Eerste Ministers van Singapoer